《忆旧游 维靡寺探梅，和瘦青师韵》
清代·殷秉玑

怪深山僻处，几树梅花，花发先春。瞒却探花客，向上方翘首，一白疑云。

暗香透来林外，一缕曳松阴。恰沁入诗脾，狂歌水调，歌与花听。

吟声。满山谷，早惊落梅花，朵朵沾襟。清福曾修到，是前生错过，消受今生。

雪深自然眠冷，香梦几时醒。恐梦入罗浮，它生有约何处寻。

作者简介：殷秉玑，字茎仙，常熟人。陈锡祺室。著有《隐梅庐遗诗》。